# Poistná zmluva

(ďalej aj „zmluva“)

uzavretá podľa § 788 a nasl. zákona č. 40/1964 Zb. Občianskeho zákonníka v znení neskorších predpisov a podľa ustanovení zákona č.513/1991 Zb. Obchodného zákonníka v znení neskorších predpisov

**PRE POISTENIE MAJETKU A POISTENIE VŠEOBECNEJ ZODPOVEDNOSTI ZA ŠKODU**

**Zmluvné strany**

**1. Poistník**

Názov organizácie: **Mesto Nitra**

 So sídlom: Štefánikova 60, 950 06 Nitra

V zastúpení: Doc. Ing. Jozef Dvonč, CSc., primátor mesta

IČO: 308 307

DIČ: 2021102853

Bankové spojenie:

Číslo účtu:

**(ďalej len „poistník“)**

a

**2. Poisťovateľ/Poistiteľ**

Obchodné meno:

Sídlo (miesto podnikania):

Zastúpený: :

IČO:

IČ DPH:

Bankové spojenie:

Číslo účtu:

Registrovaná: v Obchodnom registri Okresného súdu., Oddiel: Vložka č.

(ďalej len „poisťovateľ“)

**Preambula**

Táto poistná zmluva na poistenie majetku a poistenie všeobecnej zodpovednosti za škodu sa uzatvára ako výsledok verejného obstarávania v zmysle § 3 zákona č. 343/2015 Z.z. o verejnom obstarávaní a doplnení niektorých zákonov v znení neskorších predpisov.

**Článok I.**

**Predmet zmluvy**

1. Poisťovateľ sa zaväzuje poskytovať poistenému poistnú ochranu v súlade s podmienkami tejto zmluvy pre poistenie majetku a všeobecnej zodpovednosti za škodu (ďalej len „poskytovanie poistnej ochrany“) a poistený sa zaväzuje zaplatiť poisťovateľovi poistné v súlade s podmienkami tejto zmluvy. Poisťovateľ nemôže znížiť požadovaný rozsah poistenia uvedený v tejto zmluve svojimi Všeobecnými poistnými podmienkami a Zmluvnými dojednaniami alebo Doložkami. Poistenie je dojednané v rozsahu nasledovných predmetov a podmienok poistenia.
2. Predmetom poistnej zmluvy je poistenie majetku proti živelným rizikám, odcudzeniu a vandalizmu, poistenie strojov, strojových zariadení a elektroniky, poistenie skla a poistenie všeobecnej zodpovednosti za škodu.
3. Poisťovateľ sa za týmto účelom zaväzuje v súlade s podmienkami poistnej zmluvy v rámci jej platnosti uzavrieť s poisteným poistnú zmluvu, predmetom ktorej bude poistenie definované v čl. II Predmet a rozsah poistenia.
4. Poistná zmluva bude uzavretá na základe výzvy (požiadavky) poistníka.

**Článok II.**

**Predmet a rozsah poistenia**

1. **Požadovaný minimálny rozsah poistenia pre poistenie majetku:**
	1. **Minimálny rozsah poistných rizík komplexného živelného rizika a vodovodných škôd zahŕňa škody spôsobené najmä:**
2. požiarom,
3. výbuchom,
4. priamym úderom blesku,
5. nárazom alebo zrútením posádkou obsadeného letiaceho telesa, jeho časti alebo jeho nákladu,
6. víchricou – min. 75 km/h,
7. povodňou alebo záplavou,
8. ľadovcom,
9. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
10. zosúvaním alebo zrútením lavín,
11. pádom stromov, stožiarov a iných predmetov, ak nie sú súčasťou poškodenej poistenej veci,
12. zemetrasením,
13. vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov / vodné, stočné/ za vodu do sublimitu stanoveného v osobitných dojednaniach, ktorá unikla z vodovodného potrubia z akejkoľvek príčiny,
14. kvapalinou alebo parou unikajúcou z ústredného, etážového alebo diaľkového kúrenia,
15. hasiacim médiom samovoľne unikajúcim zo stabilného hasiaceho zariadenia,
16. kvapalinou unikajúcou zo solárnych systémov alebo klimatizačných zariadení,
17. chladiarenským médiom unikajúcim z chladiarenských zariadení a rozvodov,
18. hasením, strhnutím alebo evakuáciou v dôsledku živelnej udalosti,
19. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
20. dymom vznikajúcim pri požiari,
21. zvýšením hladiny podpovrchovej vody, ktoré bolo spôsobené povodňou alebo katastrofickým lejakom
22. krádež poistených hnuteľných vecí , ku ktorej došlo v priamej súvislosti s vyššie uvedenými náhodnými udalosťami,
23. ľadochodmi,
24. prívalom bahna,
25. spätným vystúpením vody, ak bolo spôsobené atmosférickým zrážkami alebo katastrofickým lejakom,

 záplavou následkom búrkového prívalu

1. ťarchou snehu a námrazy
2. nárazom dopravného prostriedku, nárazovou vlnou
	* 1. **Osobitné dojednania**
3. Poistenie sa vzťahuje na úmyselné poškodenie alebo zničenie poistenej veci, ak úmyselnékonanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
4. Dojednáva sa, že poistenie sa vzťahuje aj na protipovodňové ochranné hrádze, vodné nádrže, spevnené plochy a úpravy územia , zemné priehrady, pozemné komunikácie, mosty, oplotenia, koľajové dráhy, tunely, hrádze a objekty na tokoch, verejné vodovody, verejné kanalizácie , ČOV a iné vodohospodárske objekty, letiská a inžinierske siete, ktoré sú majetkom poisteného.
5. Dojednáva sa, že poistenie sa vzťahuje na veci uložené na voľnom priestranstve a veci upevnené na vonkajšej strane budovy.
6. Dojednáva sa, že poistenie sa vzťahuje aj na rozostavané stavby evidované na účte obstaranie dlhodobého hmotného majetku.
7. Dojednáva sa, že poistenie sa vzťahuje aj na hnuteľný a nehnuteľný majetok, ktorý má poistený v správe alebo ho užíva na základe zmluvy alebo sa jedná o majetok niektorej z jeho organizačných zložiek.
8. Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.
9. Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného.
10. Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.
11. Dojednáva sa , že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.
12. Dojednáva sa, že pri živelnom poistení sú kryté aj následné škody.
13. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov. Ak obstarávateľ neuskutoční opravu poškodenej poistenej veci v zmysle predloženého rozpočtu do jedného roku od vzniku poistnej udalosti poisťovňa vyplatí poistné plnenie max. 80 % rozpočtovaných nákladov na opravu.
14. Dojednáva sa, že poistenie pre prípad poškodenia vecí vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.
15. Dojednáva sa, že poisťovateľ v prípade vodovodnej škody poskytne poistné plnenie aj za uniknutú vodu do výšky 3 330,00 EUR za jednu poistnú udalosť, max. však 10 000, 00 EUR za poistné obdobie.
16. Dojednáva sa, že poistením sú kryté aj náklady na požiarny zásah a uhasenie požiaru a náklady vynaložené na hasiaci materiál a jeho odstránenie, pričom limit plnenia je 100 000 Eur pre jednu poistnú udalosť.
17. Dojednáva sa, že poistením kryté sú aj budovy na ktorých prebiehajú stavebné úpravy vrátane vecí v týchto budovách uložených.
18. Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčastí / uplatnených pri zhotovení budovy v minulosti/, ktoré je nutné vynaložiť pri oprave alebo znovunadobudnutí poistenej budovy.
19. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa pre účely tejto rámcovej dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
20. **Záplavou** sa pre účely poistenia sa rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia,
21. Dojednáva sa, že poisťovateľ vyplatí aj škodu spôsobenú v dôsledku spätného vystúpenia vodyz kanalizačného potrubia nehnuteľnosti alebo verejnej kanalizačnej siete, ktorá nebolo spôsobená povodňou alebo záplavou alebo vodou zo žľabov alebo zvodov odvádzajúcich atmosférické zrážky. Limit plnenia je 5 000 Eur pre 1 poistnú udalosť a maximálne 15 000 Eur za všetky poistné udalosti počas jedného poistného obdobia. Spoluúčasť pri tejto škode je vo výške 300 Eur. Dojednáva sa, že uvedené ustanovenie platí aj bez potreby inštalovania spätných uzáverov, pokiaľ neboli súčasťou projektu výstavby budovy pred jej postavením.
22. Dojednáva sa, že poisťovateľ v prípade atmosférických zrážok poskytne poistné plnenie aj bez poškodenia stavebných súčastí nehnuteľnosti víchricou, krupobitím alebo snehom do výšky 1 000,00 EUR za jednu poistnú udalosť, max. 5 000,00 EUR za poistné obdobie, pri spoluúčasti 150,00 EUR za jednu škodu.
23. Dojednáva sa, že poistením je krytá aj škoda spôsobená nárazom vlastného vozidla, stroja alebo poškodením, zničením poistenej veci priamym stretom s vlastným vozidlom, strojom alebo jeho nákladom alebo vrhnutím predmetu zapríčineným priamym stretom s vlastným vozidlom, strojom alebo jeho nákladom pri nehode vozidlami, strojmi prevádzkovanými poisteným. V prípade škody nie je nutné volať Políciu SR ak výška škody nedosahuje viac ako 3 990,00 EUR.
24. **Dojednáva** sa, že výber majetku je poistený na novú cenu (Príloha č.2), novej cene zodpovedá obstarávacia hodnota poistenej veci, uvedená v účtovnej evidencii poisteného, ktorá bola preindexovaná. Výška indexu prepočtu je uvedená v nasledujúcej tabuľke.

|  |  |
| --- | --- |
| **rok** **nadobobudnutia**  | **Priemerný index** |
|  - do 1983 | 2,12 |
| 1984 až 1990 | 1,65 |
| 1991 až 1998 | 1,43 |
| 1999 až 2006 | 1,10 |
| 2006 až 2010 | 1.00 |

Dojednáva sa, že v prípade poistenia na modifikované ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách.

1. Minimálny ročný limit pre jednu a všetky škody v poistnom období pre riziko povodeň, záplava je 16 500 000 EUR a pre ostatné riziká (okrem povodne a záplavy) je 33 200 000 EUR.
2. Poisťovňa nebude uplatňovať princíp podpoistenia.
	1. **Poistenie pre prípad odcudzenia veci, krádeže a vandalizmu**
		1. **Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:**
3. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
4. do miesta poistenia sa dostal iným preukázateľne násilným spôsobom,
5. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
6. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
7. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
8. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
9. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
10. lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia.
	* 1. **Osobitné dojednania**

1.Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.

1. Dojednáva sa, že poistné krytie zahŕňa aj “vnútorný a vonkajší vandalizmus. / zistený aj nezistený páchateľ/.
2. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
3. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
4. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.
5. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.)
6. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov.
7. Dojednáva sa, že poisťovňa bude pri poistných udalostiach na mobiliári ( veci osadené v exteriéroch mesta ), objek1.2.3.toch verejného osvetlenia a dopravnom značení akceptovať šetrenie Mestskou políciou a to do výšky škody 300 € .
8. Územná platnosť poistenia: územie Slovenskej republiky. Pri poistení hnuteľných vecí sa dojednáva územná platnosť nasledovne: územná platnosť hnuteľných vecí – pracovných pomôcok /notebooky, tlačiarne, diáre, mobily a iná elektronika/ sa pre prípad živelnej udalosti, krádeže a vandalizmu rozširuje aj o miesta pobytu /externé pracovisko, adresa trvalého a prechodného bydliska, ubytovacie zariadenie – všetko na území Slovenskej republiky a krajín Európskej únie/ a pohybu /motorové vozidlá, vlaky, autobusy, lietadlá, plavidlá – všetko na území Slovenskej republiky a krajín Európskej únie/ .
9. V poistení sú zahrnuté aj náklady na výmenu zámkov vstupných dverí do budovy, náklady na výmenu zámkov dverí od trezorov a trezorových miestností vo výške 5 000,00 Eur pre jednu a všetky poistné udalosti v poistnom období.
10. V poistení sú zahrnuté aj do limitu 10 000 Eur pre jedno poistné obdobie všetky vzniknuté viacnáklady (odpratávacie, demolačné, de- a remontážne náklady) súvisiace s poistnou udalosťou vzniknutou krádežou, vandalizmom alebo lúpežou.

**1.2.3.Spôsoby zabezpečenia hnuteľných veci proti odcudzenia**

1. Poistná suma **do 5 000,00 EUR** - uzamknutý objekt /bez špecifikácie uzamykacieho systému/
2. Poistná suma **do 10 000,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky, bez EZS.
3. Poistná suma **do 20 000,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere alebo mreže.
4. Poistná suma **do 35 000,00 EUR**– bezpečnostný uzamykací systém zabraňujúci vytlačeniu , rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou alebo mrežami.
5. Nad **35 000,00 EUR**– trvalá strážna fyzická ochrana alebo strážna služba, alebo EZS napojená na SBS.

**1.2.4. Pre prípad krádeže dennej tržby v čase prevádzky, peňazí v trezore, prepravy peňazí poslom sa dojednáva nasledovný spôsob zabezpečenia:**

1. Pre dennú tržbu peňazí, cenín, cenností, cenných papierov, ktoré nie sú z prevádzkových dôvodov uložené počas prevádzky v uzamknutých trezoroch v čase:
2. od prevzatia peňazí oprávnenou osobou po uloženie do pokladne alebo zásuvky,
3. uloženia peňazí v pokladni,
4. prenosu peňazí oprávnenou osobou do trezoru v mieste poistenia musia byť splnené nasledujúce bezpečnostné opatrenia:
	* nepretržitá, bezprostredná prítomnosť oprávnenej osoby,
	* pokladňa alebo zásuvka môže byť otvorená len v čase manipulácie s peniazmi,
	* v prípade, keď je v jednej pokladni alebo zásuvke uložených viac ako 5000,00 EUR musia byť tieto bezodkladne uložené a uzamknuté do trezora,
	* prenos dennej tržby do trezora v mieste poistenia musí byť vykonávaný oprávnenou osobou, bez neodôvodneného prerušenia, čo najkratšou cestou.
5. Ak nie je zabezpečená bezprostredná prítomnosť oprávnenej osoby, denná tržba musí byť uložená:
	1. do výšky 5 000,00 EUR v uzamknutej miestnosti,
	2. do výšky 16 600,00 EUR v uzamknutom trezore. Miestnosť v ktorej sa trezor nachádza musí byť v dobe neprítomnosti uzamknutá, okná miestnosti musia byť zatvorené.
	3. Nad výšku 16 600,00 EUR v uzamknutom trezore. Miestnosť trezoru pod kamerovým dohľadom s 24 hod. hod. SBS dohľadom, okná na miestnosti zamrežované.
6. V prípade prepravy finančnej hotovosti poslom, musia byť splnené nasledovné spôsoby zabezpečenia:
	1. do sumy 5 000, 00 Eur – poverená osoba vybavená vhodným kufríkom alebo taškou,
	2. do sumy 10 000,00 Eur - 2 poverené osoby vybavené vhodným kufríkom alebo taškou,
	3. do sumy 16 600, 00 EUR poverená osoba vybavená bezpečnostným kufríkom a ďalšia osoba vybavená strelnou zbraňou ( napr. Mestská polícia )
	4. do sumy 100 000,00 Eur – 2 osoby vybavené bezpečnostným kufríkom, ozbrojené strelnou zbraňou, preprava zabezpečená motorovým vozidlom.
	5. **Poistenie strojov, strojových zariadení a elektroniky**

Poistenie pre prípad poškodenia alebo zničenia strojov a strojových zariadení vrátane elektroniky akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja. Zoznam strojov je Prílohou č.3.

Právo na plnenie vznikne, ak poistná udalosť bola spôsobená napr.:

1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
2. chybou obsluhy, nešikovnosťou, nedbalosťou alebo úmyselným konaním,
3. pretlakom pary, plynu, kvapalinou alebo podtlakom,
4. nedostatkom vody v kotloch, parných generátoroch,
5. pádom stroja,
6. roztrhnutie v dôsledku odstredivej sily,
7. skrat el. prúdom a iným pôsobením el. prúdu /prepätie, indukčné účinky blesku/,
8. zlyhaním meracej, regulačnej alebo zabezpečovacej techniky
9. vniknutie cudzieho predmetu
10. inak, ak nie je v poistnej zmluve alebo poistných podmienkach vylúčená.
	* 1. **Osobitné dojednania**
11. Dojednáva sa, že pri poistení na časové ceny, modifikovaná časová cena zodpovedá obstarávacej hodnote poistenej veci, uvedenej v účtovnej evidencii poisteného
12. Poisťovňa nebude uplatňovať princíp podpoistenia.
13. Dojednáva sa , že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.
14. Pri poistení strojov, prístrojov, zariadení a dopravných prostriedkov bez ECV sa dojednáva aj riziko poistenia havárie počas nutného presunu pri celkovom limite plnenia za jednu a všetky poistné udalosti vo výške 30 000,00 EUR v jednom poistnom období.
15. Dojednáva sa, že pri poistení strojov sú kryté aj nasledujúce viacnáklady s limitom plnenia 50 000,00 EUR pre každú poistnú udalosť.

Odpratávacie, demolačné, demontážne a remontážne viacnáklady vrátane:

* náklady posudkového znalca,
* náklady na hľadanie príčiny škody,
* náklady na zemné a výkopové práce,
* náklady spojené s leteckou dopravou, s príplatkami za nočnú prácu, prácu nadčas, v nedeľu a počas sviatkov, ako aj expresné príplatky.
1. Dojednáva sa, že pri poistení strojov sú poistením kryté aj náklady na leteckú prepravu náhradných dielov a cestovné náklady technikov a expertov zo zahraničia – uvedené náklady nezvyšujú celkovú výšku viacnákladov. Plnenie za tieto náklady je obmedzené sumou spolu 30 000,00 EUR.
2. Dojednáva sa, že poistenie sa vzťahuje aj na nosiče dát pevne zabudované v hardwerovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.
3. Dojednáva sa, že poistenie kryje aj odcudzenie elektroniky z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri, alebo uzatvárateľnej prepážke motorového vozidla.
4. Územná platnosť poistenia: územie Slovenskej republiky. Pri poistení hnuteľných vecí sa dojednáva územná platnosť nasledovne: územná platnosť hnuteľných vecí – pracovných pomôcok /notebooky, tlačiarne, diáre, mobily a iná elektronika/ sa pre prípad živelnej udalosti, krádeže a vandalizmu rozširuje aj o miesta pobytu /externé pracovisko, adresa trvalého a prechodného bydliska, ubytovacie zariadenie – všetko na území Slovenskej republiky a krajín Európskej únie/ a pohybu /motorové vozidlá, vlaky, autobusy, lietadlá, plavidlá – všetko na území Slovenskej republiky a krajín Európskej únie/ .
5. Poistenie podľa tohto bodu sa vzťahuje aj na škody spôsobené na strojoch, strojných zariadeniach a elektronike, ktoré sú súčasťou budovy a v účtovníctve je tento predmet poistenia vedený aj na účte budov, stavieb a nehnuteľností.
	1. **Poistenie pre prípad poškodenia alebo zničenia skla**

Poistenie sa vzťahuje na poškodenie alebo zničenie poistenej veci – súbor pevne vsadeného alebo osadeného skla vypĺňajúceho vonkajšie otvory budovy (napr. okná, dvere), vrátane nápisov, bezpečnostných fólií a snímačov EZS. Súbor skiel pultov, vitrín, dvere vo vnútri budov. Poistenie sa vzťahuje aj na rám, v ktorom je sklo osadené. Sklá so špeciálnou povrchovou úpravou (nápisy, maľby, gravírovanie, iná výzdoba na skle), svetelné a neónové nápisy a reklamy – akoukoľvek náhodnou udalosťou okrem nasledovných prípadov:

Poistenie sa nevzťahuje :

1. na poškodenie a chyby ktoré vznikli pred dobou uzatvorenia zmluvy,
2. na škody vzniknuté pri doprave poistených vecí,
3. pri montáži a demontáži poistených vecí,
4. na škody, ktoré vznikli v súvislosti s vykonávaním stavebných prác vmieste poistenia

**1.5.Poistenie zodpovednosti za škodu**

1.5.1.**Požadovaný rozsah limitov odškodnenia z poistenia zodpovednosti za škodu právnických osôb**

**Poistník:** Mesto Nitra

**Poistený:** Mesto Nitra

**Limit odškodnenia** pre jednu a všetky poistné udalosti ktoré nastanú v priebehu poistného obdobia 665 000,- EUR pre Mesto Nitra.

a

**Poistení:** Všetky organizácie (školy, materské školy, ostatné..) v zriaďovateľskej pôsobnosti mesta Nitra

**Limit odškodnenia pre jednu a všetky poistné udalosti, ktoré nastanú v priebehu poistného obdobia:** 300 000,- EUR. Uvedený limit nenavyšuje základnú poistnú sumu 665 000,- EUR.

* 1. V prípade vzniku nového subjektu patriaceho do pôsobnosti Mesta Nitra sa bude poistenie riadiť podmienkami dohodnutými v tejto poistnej zmluve
	2. **Územná platnosť poistenia:** územie Slovenskej republiky a územie ostatných európskych štátov.
		1. **Predmet poistenia:**

- činnosti v  súlade so zákonom číslo 369/1990 Z.z. o obecnom zriadení v znení neskorších predpisov a všetky činnosti vyplývajúce poistenému z platných právnych predpisov a rozhodnutí štátnych orgánov,

- činnosti v zmysle Výpisu z obchodného registra a zriaďovacích listín,

- činnosti vykonávané subjektmi v zriaďovateľskej pôsobnosti poisteného.

1. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov.
2. Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princíp "claims made") a škoda vznikla najneskôr 3 roky pred dňom platnosti a účinnosti poistnej zmluvy.

**Poistenie sa ďalej vzťahuje aj na zodpovednosť za škody:**

1. vzniknuté na veciach (hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných a nehnuteľných), ktoré poistený prevzal, aby na nich vykonal objednanú činnosť okrem vecí, ktoré poistený prevzal na základe leasingovej zmluvy,
2. spôsobené na prenajatých budovách a ostatných nehnuteľnostiach,
3. spôsobenú na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci,
4. vzniknuté vynaložením nákladov na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne,
5. na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú,
6. zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov,
7. vzniknuté na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo spolupoisteného spravidla spojené odkladanie vecí aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov,
8. vzniknuté na zdraví alebo na veciach žiakov škôl a školských zariadení v zriaďovateľskej pôsobnosti poisteného. Toto dojednanie sa vzťahuje aj na školské úrazy žiakov na lyžiarskom a plaveckom výcviku alebo iných akciách organizovaných školou alebo školským zariadením v zriaďovateľskej pôsobnosti poisteného.
9. ktoré sú definované ako následná finančná ujma, resp. ušlý zisk,
10. spôsobené pri vykonávaní činnosti pracovného stroja,
11. na veciach a zdraví tretích osôb, ktoré vzniknú počas organizovania športových, kultúrnych a iných akcií pod záštitou Mesta Nitra.

Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:

1. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch
2. náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť.
3. obhajoby poisteného (príp. jeho zamestnanca) v prípravnom konaní a pred súdom v trestnom konaní vedenom proti poistenému,
	* 1. **Osobitné dojednanie**
		2. Poistenie sa vzťahuje na zodpovednosti za škodu subjektu v zriaďovateľskej pôsobnosti poisteného, ktorá by mohla vzniknúť aj pri poskytovaní sociálnej služby alebo v priamej súvislosti s ňou v zmysle zákona č. 40/2017 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a zákonov.
		3. Poistenie sa vzťahuje aj na škodu spôsobenú právnickej alebo fyzickej osobe, v ktorej má poistený akúkoľvek majetkovú účasť bez krátenia poistného plnenia za túto účasť.
4. **Poistné hodnoty**

**Časovej cene** zodpovedá obstarávacia cena poistenej veci uvedená v účtovnej evidencii poisteného, pričom poisťovňa nebude uplatňovať princíp podpoistenia.

Dojednáva sa , že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci

**Nová cena** sa rovná obstarávacej cene poistenej veci vedenej v účtovníctve poistného prenásobená príslušným koeficientom podľa roku obstarania poistenej veci. Dojednáva sa, že pri poistení na nové ceny uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.

Dojednáva sa, že v prípade poistenia na nové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 80 % zo stanovenej poistnej hodnoty poistenej veci.

Poistenie sa dojednáva na l. riziko. Pod pojmom “**poistenie na 1. riziko”** sa rozumie **“poistenie na 1. riziko s automatickým obnovením poistnej sumy –** ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.

**Limit poistného plnenia** je najvyššia hranica poistného plnenia poisťovateľa pri jednej alebo viacerých poistných udalostiach.

**Poisťovňa nemôže znížiť požadovaný rozsah poistenia v Opise predmetu poistenia svojimi Všeobecnými poistnými podmienkami a Zmluvnými dojednaniami. V prípade, že Zmluvné dojednania alebo príslušné VPP rozširujú rozsah krytia tejto zmluvy a jej podmienok a sú v prospech klienta, má klient nárok na poistné plnenie podľa týchto poistných podmienok.**

**Článok III.**

**Miesto poskytnutia služby**

1. Mesto Nitra, Štefánikova 60, 950 06 Nitra, Organizácie a organizačné zložky Mesta Nitra a všetky ostatné miesta vedené v evidencii poisteného.

**Článok IV.**

**Oznámenie poistnej udalosti**

1. Poistnú udalosť je poistený povinný oznámiť poisťovni bez zbytočného odkladu telefonicky na číslo xxxxxxxxxx alebo písomne do 14 dní od okamihu, kedy sa o vniku poistnej udalosti dozvedel, na adresu: xxxxxxxxxxxxxxxxxxxxxxxxxxxxxxxxxxxx
2. Lehota poskytnutia služby:
	1. Začiatok poistenia: 01.01.2018, 00.00 hodín
	2. Trvanie poistenia do: 31.12.2019, 24.00 hodín

**Článok V.**

**Cena za poskytnutia služby**

1. Cena za poskytnutia služby je stanovená podľa zákona č. 18/1996 Z.z. o cenách , v znení neskorších predpisov a je vyjadrená v EUR.
2. Sadzby pre výpočet poistného , uvedené v tejto poistnej zmluve sú záväzné po celú dobu poistenia, stanovené na základe ponuky vo verejnej súťaži, ktorá tvorí Prílohu č. xx: Spôsobom určenia ceny:
	1. Ročné poistné pre jednotlivé riziká je nasledovné:

|  |  |
| --- | --- |
| **Riziko** | **Ročné poistné v EUR** |
| Komplexné združené živelné riziko | xxxxx |
| Poistenie pre prípad odcudzenia a vandalizmu | xxxxx |
| Poistenie strojov, strojových zariadení a elektroniky | xxxxx |
| Poistenie pre prípad poškodenia skla | xxxxx |
| Celkom ročné poistné - majetok | xxxxx |
| Poistenie všeobecnej zodpovednosti za škodu | xxxxx |
| Poistenie všeobecnej zodpovednosti za škodu – ostatné organizácie | xxxx |
| Celkom ročné poistné – všeobecná zodpovednoť | xxxx |
| Celkom ročné poistné – majetok + všeobecná zodpovednosť | xxxx |

Slovom: .......................................................................................................................................

2.2.Spôsob platenia štvrťročne a to nasledovne:

|  |  |
| --- | --- |
| **Dátum úhrad jednotlivých splátok** | **Výška poistného za štvrťrok v EUR** |
| 1.Splátka k. 1.1.2018, 1.1.2019 | xxxx |
| 2.Splátka k 1.4.2018, 1.4. 2019 | xxxx |
| 3.Splátka k 1.7.2018, 1.7. 2019 | xxxx |
| 4.Splátka k 1.10.2018, 1.10.2019 | xxxx |

* 1. Poisťovacie služby sú oslobodené od DPH.
	2. Poistený sa zaväzuje uhradiť štvrťročné poistné do 30 (tridsiatich) dní odo dňa doručenia daňového dokladu (faktúra, predpis), ktorý poisťovateľ vystaví a odošle poistenému 15 dní pred začiatkom štvrťročnej splátky poistného.
	3. Prvá faktúra/splátka bude vystavená ku dňu platnosti tejto zmluvy a bude obsahovať poistné za prvý štvrťrok účinnosti tejto zmluvy a je splatná do 30 (tridsiatich) dní odo dňa doručenia poistenému.

**Článok VI.**

**Trvanie poistnej zmluvy**

1. Táto zmluva sa uzatvára na dobu určitú, a to do 31.12.2019.
2. Poistenie začína dňom 1.1.2018 o 00:00 hod. a končí dňom 31.12.2019 o 24:00 hod.
3. Poistné obdobie je 1 rok.
4. Túto zmluvu možno ukončiť:

 - písomnou dohodou zmluvných strán,

- poistenie zaniká v súlade s ustanoveniami § 800 a nasl. Občianskeho zákonníka.

Poistenie môže zároveň vypovedať poisťovateľ ako aj poistený do dvoch mesiacov po uzavretí zmluvy. Výpovedná lehota je osemdenná a výpoveď musí byt urobená písomne doporučenou zásielkou alebo prvou triedou prípadne inou primeranou cestou na adresu druhej zmluvnej strany uvedenú v tejto zmluve.

 - písomným odstúpením od zmluvy v zmysle zákonných ustanovení alebo ustanovení tejto zmluvy.

1. Odstúpenie zmluvnej strany od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto zmluvy sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v obchodnom registri a adresa poisteného uvedená v tejto zmluve.

**Článok VII.**

**Záverečné ustanovenia**

* 1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka tejto zmluvy.
	2. Tento záväzkový vzťah sa spravuje Občianskym zákonníkom a ostatnými všeobecne záväznými právnymi predpismi platnými v Slovenskej republike. Vo veciach neupravených touto zmluvou sa zmluvný vzťah spravuje príslušnými ustanoveniami právnych predpisov.
	3. Zmluvné strany sa zaväzujú riešiť prípadné spory, vyplývajúce z tejto zmluvy, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu SR. Poistiteľ nie je oprávnený postúpiť práva a záväzky zo zmluvy na tretiu osobu ako aj svoje pohľadávky voči poistenému bez predchádzajúceho písomného súhlasu poisteného.
	4. Meniť alebo doplňovať obsah tejto zmluvy je možné len v súlade so zákonom č. 345/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a to formou písomných dodatkov podpísaných zodpovednými zástupcami zmluvných strán.
	5. Poistený vyhlasuje a svojim podpisom potvrdzuje, že bol oboznámený s informáciou o podmienkach uzavretia poistnej zmluvy v súlade s Opatrením Národnej banky Slovenska č. 14/2015 z 20. októbra 2015 v zmysle § 70 ods. 4 zákona č. 39/2015 Z. z. v znení neskorších predpisov.
	6. Zmluvné strany berú na vedomie skutočnosť, že táto zmluva je povinne zverejňovanou zmluvou a poistník túto zmluvu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) zverejní v Centrálnom registri zmlúv vedenom Úradom vlády Slovenskej republiky.
	7. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť nadobudne v zmysle § 47a Občianskeho zákonníka v platnom znení, dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	8. Poistná zmluva je vyhotovená v štyroch rovnopisoch, z ktorých poistník obdrží 3 rovnopisy zmluvy a poisťovateľ obdrží 1 rovnopisov.
	9. Prílohami tejto zmluvy sú:

 Príloha č. 1 – Prehľad poistných predmetov, rizík, poistných súm, spoluúčasti a sadzieb

 Príloha č. 2 – Zoznam budov a stavieb s novou hodnotou.

Príloha č. 3 – Zoznam strojov, prístrojov a zariadení pre poistenie lomu stroja

Príloha č. x – Všeobecné poistné podmienky, zmluvné dojednania poisťovateľa

 V ...................dňa ............................ V ............................. dňa .........................

Za poistníka : Za poisťovateľa: